
Réamhfhocal 


Sa straitéis de chuid an Choimisiúin um Chosaint Sonraí don tréimhse 2022 - 2027, 
sonraítear fís uaillmhianach do chúig bhliana chinniúnacha, a chreidimid, maidir leis 
an dlí, le rialáil agus le nósmhaireacht i dtaca le cosaint sonraí. 


Agus an Straitéis Rialála don tréimhse 2022 - 2027 á forbairt, Bhí an CCS 
mionchúiseach agus machnamh á dhéanamh ar riachtanais agus ar léargais na 
bpáirtithe leasmhara, an reachtaíocht faoina bhfeidhmíonn sé, an comhthéacs 
reatha a bhfeidhmíonn sé ann agus na comhthéacsanna éagsúla amach anseo 
gur gá dó ullmhú lena n-aghaidh. Áirítear freisin na teoiricí acadúla atá ag teacht 
chun cinn i dtaca le rialáil éifeachtach agus le heacnamaíocht iompraíochta. Tá 
an taighde seo tomhaiste ansin in aghaidh na tuisceana go bhfuil acmhainní 
teoranta ag an CCS agus go gcaithfear iad a chur san áit is mó leasa, rud a 
chiallaíonn gur gá cinntí géara rialála a dhéanamh. 


Cuimsíonn leithead rialála an CCS na réimsí ar fad sa saol pearsanta agus sa saol 
poiblí; ag leibhéal náisiúnta agus idirnáisiúnta araon. Chun Straitéis Rialála a 
fhorbairt a chruthóidh treoir éifeachtach dá leithead fairsing feidhmiúcháin, tá 
an CCS mionchúiseach aird a thabhairt ar an gcomhthéacs níos leithne a 
bhfeidhmíonn sé ann, riachtanais na bpáirtithe leasmhara éagsúla agus na 
hathruithe atá ag teacht ar na hearnálacha neamh-thraidisiúnta a fheidhmíonn 
go tapa, a ndéanann sé rialáil orthu. 


Ba cheart a admháil go bhfuil an Straitéis Rialála seo á cur i bhfeidhm go luath sa 
tréimhse ina bhfuil athchóiriú suntasach déanta ar reachtaíocht cosanta sonraí - 
is é sin RGCS agus an Treoir i leith Fhorfheidhmiú an Dlí a théann leis - chomh 
maith leis na dúshláin a bhaineann le léirmhíniú a bhíonn ann de ghnáth nuair a 
dhéantar athrú suntasach rialála. Tá doiléireachtaí ann de réir na ndúshlán seo i 
dtaca le léirmhíniú agus i dtaca le forfheidhmiú an dlí i gcomhthéacs go bhfuil 
tuiscint i bhfad níos doimhne sa phobal ar chosaint sonraí. Ní mór don CCS - mar 
aon le húdaráis eile cosanta sonraí - na doiléireachtaí seo a shoiléiriú. 


Ní mian - mar thoradh ar aon ghníomhaíocht ná cur chuige a shonraítear sa 
Straitéis Rialála seo - ó ghearáin a láimhseáil go dtí rannpháirtíocht straitéiseach 
- “níos lú” a dhéanamh do pháirtithe leasmhara. A mhalairt atá fíor, agus moltar 
na spriocanna straitéiseacha ar fad mar bhealach chun tuilleadh a dhéanamh, ar 
mhaithe le tuilleadh. 


Tá an Straitéis eagraithe de réir bhun-spriocanna, atá mar bhonn faoi mhisean, 
faoi fhís agus faoi luachanna an CCS, a chuireann le seachadadh na dtosaíochtaí 
straitéiseacha. Aithníonn an CCS nach féidir leis a chuid mianta a bhaint amach 
as féin - beidh gá le páirtnéireachtaí nua agus le bealaí nua rannpháirtíochta de 
réir mar a bhreathnaíonn muid chun cinn nuair a bheifear ag teacht le chéile 
níos cóngaraí. Sin ráite, tosaíonn an CCS go muiníneach: is oifig rialála le muinín 
muid, agus fonn shoiléir diongbháilteachta orainn, taithí againn ar éachtaí a 
bhaint amach, agus todhchaí dearfach amach romhainn. 


Chun an Straitéis Rialála seo a ullmhú, chuaigh an CCS i mbun chomhairliúcháin 
atriallaigh le réimse leathan de pháirtithe leasmhara inmheánacha agus 
seachtracha chun léargais agus taithí a bhailiú i dtaca leis an tionchar ar shaol 
daoine aonaracha agus ar eagraíochtaí in earnálacha éagsúla maidir leis an 
Rialachán Ginearálta um Chosaint Sonraí (RGCS) a chur i bhfeidhm. Déanach i 
Meitheamh na bliana 2021, chuir an CCS deireadh leis an bhfógra oscailte 
deiridh d'aighneachtaí chuig an gcomhairliúchán rialála ar an Dréacht Straitéis 
féin. Léiríodh leithead na bpáirtithe leasmhara de chuid an CCS sna 
haighneachtaí a fuarthas. 


Is léir ón doimhneacht smaointeoireachta a tugadh do na haighneachtaí seo go 
bhfuil an RGCS ina ábhar ríthábhachtach spéise do roinnt mhaith daoine. Mara 
tharlaíonn le haon reachtaíocht chuimsitheach, ní réitíonn na tuiscintí éagsúla ó 
pháirtithe leasmhara lena chéile i gcónaí i dtaca leis an mbealach is fearr chun 
an RGCS a chur i bhfeidhm. Sin ráite, tá feidhm ag an CCS na cosúlachtaí a 
tharraingt as na tuairimí éagsúla seo, agus clár do thosaíochtaí rialála a aithint a 
chuirfidh le comhlíontacht agus a chothóidh torthaí níos fearr do dhaoine san 
Aontas Eorpach i dtaca le cosaint sonraí. Tá na roghanna straitéiseacha a 
rinneadh sa Straitéis seo faoi bhonn ag an sprioc ginearálta - tuilleadh a 
dhéanamh ar mhaithe le tuilleadh - de réir mar a théann an CCS i ngleic le 
todhchaí rialála ina bhfuil tosaíochtaí freasúla. 


Helen Dixon, 
Coimisinéir um Chosaint Sonraí 


Gluais 


ÚMB - Údarás Maoirseachta Bainteach 

ÚCS - Údaráis Cosanta Sonraí 

CCS - Coimisiún um Chosaint Sonraí 

OCS - Oifigeach Cosanta Sonraí 

BECS - Bord Eorpach um Chosaint Sonraí 

RGCS - Rialachán Ginearálta um Chosaint Sonraí 
CEMI - Córas Eolais an Mhargaidh Inmheánaigh 
TFD - Treoir um Fhorfheidhmiú Dlí 

ÚCM - Údarás Ceannais Maoirseachta 


IIF - Ionad Ilfhreastail 


Cé hiad Páirtithe Leasmhara an CCS? 


Agus eolas pearsanta in úsáid ar fud na háite agus é lárnach i saol an lae inniu, imríonn 
gníomhaíochtaí rialála an CCS tionchar ar pháirtithe leasmhara go leor. Is féidir na 
páirtithe leasmhara seo a rangú go ginearálta mar seo a leanas: 


— Muintir na hÉireann 

— Daoine aonair an AE a ndéantar a gcuid sonraí a phróiseáil ag gnólachtaí a bhfuil 
ceanncheathrú acu in Éirinn 

— Stát-Seirbhís agus Forais Stáit 

— Rialtas 

— Gnó agus tionsclaíocht intíre (na hÉireann) 

— Eagraíochtaí Neamh-Rialtais agus grúpaí abhcóideachta 

— Forais Ionadaíochta 

— Eagraíochtaí ilnáisiúnta gnó agus cláir a bhfuil ceanncheathrú acu in Éirinn 

— Soláthraithe Oideachais (lena n-áirítear ionaid taighde agus nuálaíochta) 

— An Earnáil Sláinte (soláthair cúraim agus taighde araon) 

- Oifigigh Cosanta Sonraí 

— Údaráis Chosanta Sonraí eile an AE 

— Rialaitheoirí idirnáisiúnta eile cosanta sonraí 

— Gairmithe dlí 

— Institiúidí Airgeadais 


— Na meáin (náisiúnta agus idirnáisiúnta araon) 


XNíor cheart an liosta seo a thuiscint mar léiriú ar ord tosaíochta. 


Misean, Fís agus Luachanna 


Misean: An dlí maidir le cosaint sonraí a chur i bhfeidhm go cothrom trí 
rannpháirtíocht, maoirseacht agus forfheidhmiú, agus comhlíontacht le 
reachtaíocht cosanta sonraí a chur chun cinn. 


Tugann an Coimisiún um Chosaint Sonraí cosaint do chearta an duine i leith cosaint 
sonraí agus tugann sé soiléireacht do na heagraíochtaí a ndéanann sé rialáil orthu 
tríd: 


— oideachas a chur ar pháirtithe leasmhara i dtaca lena gcuid cearta agus 
lena gcuid freagrachtaí; 

— cur chuige cothrom agus tomhaiste a ghlacadh i dtaca le gearáin a 
láimhseáil; 

— cumarsáid chuimsitheach agus oscailte le páirtithe leasmhara; 

— rannpháirtíocht ghníomhach ag leibhéal an Bhoird Eorpaigh um Chosaint 
Sonraí chun comhsheasmhacht a bhaint amach; 

— fadbhreathnaitheacht theicneolaíochta a chothú, chun teacht roimh 
fhorbairt rialála amach anseo; 

— smachtbhannaí cuí agus tomhaiste; agus 

— saineolas na foirne a choinneáil agus a chomhtháthú chun éifeachtúlacht 
fheidhmiúcháin a chinntiú 


Fís: Tá an Coimisiún um Chosaint Sonraí tiomanta a bheith ina rialaitheoir 
neamhspleách cumhachtach ar dhlíthe cosanta sonraí an AE gur féidir leis an 
bpobal brath air; a rialaíonn le sprioc soiléir, a bhfuil muinín ag an bpobal as, a 
bhfuil meas ag ár gcomhghleacaithe air, agus atá éifeachtach maidir le rialáil. 
Beidh ról ceannaireachta ag an CCS i dtaca le soiléireacht dhlíthiúil a thabhairt 
sna blianta tosaigh den Rialachán Ginearálta um Chosaint Sonraí. Bainfidh an 
CCS leas as cur chuige rialála atá bunaithe ar riosca i leith a chuid oibre, ionas go 
dtugtar tosaíocht dá chuid acmhainní ar an mbonn go ndéantar an leas is mó 
don líon is mó daoine. Beidh an CCS tairbheach agus dúshlánach mar láthair 
oibre, le haird ar na daoine cuí a choinneáil, a mhealladh agus a chur san áit is 
fearr chun a gcuid feidhmeanna a chomhlíonadh, agus luach agus cumas na 
foirne a aithint mar an bua is tábhachtaí atá aige. 


Luachanna: Is údarás féinrialaitheach é an Choimisiún um Chosaint Sonraí, le 
freagracht eagraíochtaí príobháideacha agus poiblí a rialáil, chomh maith le 
cearta cosanta sonraí a chosaint i dtaca le daoine aonair. | dtaca leis na dualgais 
seo, tá an CCS tiomanta gníomhú i gcónaí ar bhealach atá: 


v Cothrom v Oscailte v  Cúramach 


v  Saineolach v Freagrach v Neamhspleách 
v Comhsheasmha v Ag Breathnú v Bunaithe ar 
ch Chun Cinn thorthaí 

Mandáid 


Tá mandáid leathan ag an gCoimisiún um Chosaint Sonraí chun tabhairt faoi 
mhaoirseacht agus forfheidhmiú i dtaca leis an Rialachán Ginearálta um 
Chosaint Sonraí, a thugann cearta níos láidre do dhaoine aonair i dtaca le 
cosaint sonraí agus a chuireann níos mó freagrachtaí ar eagraíochtaí a 
dhéanann sonraí pearsanta a phróiseáil. Tugann RGCS cumhachtaí níos láidre 
d'Údaráis Chosanta Sonraí, agus ceadaítear don CCS faoi na cumhachtaí atá aige 
agus na cúraimí atá air, gearáin ó dhaoine aonair a láimhseáil, chomh maith lena 
gcuid fiosrúchán féin a bhunú i dtaca le réimsí córasacha riosca. Déanann an 
CCS rialáil i gcomhréir leis an Rialachán Ginearálta um Chosaint Sonraí, leis an 
Acht um Chosaint Sonraí 2018, leis an Treoir um Phríobháideachas Leictreonach 
agus leis an Treoir um Fhorfheidhmiú Dlí. 


Spriocanna Straitéiseacha 





1.Rialáil go comhsheasmhach agus go 
héifeachtach 


2.Daoine aonair a chosaint agus feasacht ar 
chosaint sonraí a chur chun cinn 


3.Tosaíocht a thabhairt do pháistí a chosaint 
chomh maith le grúpaí leochaileacha eile 


4.Soiléireacht a thabhairt do pháirtithe 
leasmhara 


5.Tacú le heagraíochtaí agus comhlíontacht a 
chothú 











1. Rialáil go comhsheasmhach agus go héifeachtach 


Torthaí Cuí: Tugtar tuiscint chomhsheasmhach agus soiléireacht dhlíthiúil do na 
páirtithe leasmhara ar fad trí fheidhmiú agus trí fhorfheidhmiú na reachtaíochta i 
dtaca le cosaint sonraí, lena n-áirítear an RGCS, an TFD, an Treoir um 
Phríobháideachas Leictreonach agus an tAcht um Chosaint Sonraí 2018. 


Bhunaigh an RGCS reachtaíocht chomhoiriúnaithe ar fud na hEorpa agus é mar 
aidhm ag an reachtaíocht cinnteacht dhlíthiúil a thabhairt do dhaoine aonair 
agus d'eagraíochtaí araon maidir le conas a dhéantar próiseáil ar shonraí 
pearsanta de chuid daoine an AE, agus tá an sprioc sin comhlíonta, a bheag nó a 
mhór. 


Thar aon rud eile, tá an RGCS bunaithe ar phrionsabail seachas ar mhionsonraí, 
rud a cheadaíonn dó leathnú agus freastail ar fhorbairtí amach anseo. Ach, 
ciallaíonn sé seo gur gá grinnluacháil a dhéanamh ar an reachtaíocht gach uair a 
gcuirtear i bhfeidhm é ar chomhthéacsanna nó ar theicneolaíochtaí ar leith. 


Agus aird á tabhairt ar an luas ag a athraíonn an teicneolaíocht agus an sochaí, 
tá riachtanas ar leith ann cinnteacht agus seasmhacht a mhéadú i dtaca leis an 
mbealach a dhéantar dlíthe um chosaint sonraí a fhorfheidhmiú. Creideann an 
CCS go dtiocfaidh feabhas go ginearálta ar chomhlíontacht nuair atá tuiscint 
shoiléir ag na páirtithe leasmhara maidir le conas mar a chuirtear an dlí i 
bhfeidhm. 


Léiríonn aiseolas ó pháirtithe leasmhara, daoine aonair agus eile araon, go bhfuil 
fonn láidir ann maidir le hoscailteacht níos mó san CCS i dtaca leis an mbealach 
a gcomhlíonann sé a chuid feidhmeanna rialála agus a leithéid d'eolas a chur ar 
fáil ar bhealach cuí so-thuigthe don lucht spéise. Tacaíonn rialáil shoiléir, 
comhsheasmhach oscailte i dtaca le cosaint sonraí, le comhlíontacht agus 
tugann sé cumhacht do dhaoine aonair. 


Rachaidh an CCS i gcomhairle go hatriallach leis an Rialtas i dtaca leis an méadú 
riachtanach ar acmhainní chun éifeachtúlacht fheidhmiúcháin an CCS a chinntiú, 
faoi láthair agus amach anseo. Ina theannta sin, coinneoidh an CCS aird ar an 
eagraíocht a thógáil mar áit thairbheach agus dhúshlánach chun a bheith ag 

obair ann, a chuireann féin-fhorbairt agus foghlaim chun cinn dá chuid fostaithe, 
a aithníonn gurb í foireann an Choimisiúin an bua is tábhachtaí atá aige. 


Chun an toradh seo a bhaint amach, beartaíonn an CCS: 


— Na teorainn a bhaineann le reachtaíocht a shoiléiriú agus 
ionchais a shocrú do pháirtithe leasmhara, lena n-áirítear na 
cásanna gur gá beartais cheartúcháin a chur i bhfeidhm. 

— Treoir do dhaoine aonair a fheabhsú, lena n-áirítear grúpaí 
leochaileacha, ar bhealach cuí, agus tuiscint níos doimhne ar 
reachtaíocht chosanta sonraí a chur chun cinn agus smacht níos 
fearr ar eolas pearsanta. 

— Na nósanna imeachta a chaighdeánú agus a fhoilsiú i dtaca le 
gearáin agus fiosrúcháin a láimhseáil. 

— Oscailteacht a mhéadú agus eolas a chur ar fáil i dtaca le 
gníomhaíochtaí for-rochtana an CCS agus dul i gcomhairle le 
páirtithe leasmhara; 

— Cásanna samplacha a fhoilsiú go ráithiúil a léiríonn conas mar a 
chuirtear reachtaíocht chosanta sonraí i bhfeidhm, conas mar a 
aithnítear neamh-chomhlíontacht agus conas mar a chuirtear 
beartais cheartúcháin i bhfeidhm. 

— Comhoibriú agus cumarsáid le húdaráis chosanta sonraí eile ar 
cheisteanna a thagann chun cinn. 

— Soiléiriú agus comhsheasmhacht a lorg ar nósanna imeachta 
faoin gcóras lonad llfhreastail agus comhoibriú idirnáisiúnta. 

— Oibriú go dlúth leis an mBord Eorpach um Chosaint Sonraí chun 
cinnteacht dhlíthiúil a fhorbairt d'aistrithe idirnáisiúnta de 
shonraí pearsanta. 

— Achainí a dhéanamh ar an rialtas sciar dóthanach den bhuiséad 
a chur ar fáil chun a chinntiú gur féidir na tosaíochtaí 
straitéiseacha a aithníonn an CCS a chur i gcrích. 

— Cead a lorg ón rialtas chun sain-fheachtais earcaíochta a 
reáchtáil chun cur le scileanna agus cumas i réimsí riachtanacha. 

— Na torthaí ar athbhreithniú neamhspleách a rinne KOSI 
Corporation i dtaca le cumas acmhainní agus riachtanais 
acmhainní an CCS ón stát amach anseo a fhoilsiú. 

Tosaíocht a thabhairt do dheiseanna traenála cuí don fhoireann 
reatha chun a chinntiú go gcoinnítear scileanna cothrom le dáta. 
Dul i gcomhairle leis an Roinn Caiteachas Poiblí agus 
Athchóirithe agus le hOifig na nOibreacha Poiblí chun spás 
lárnach oifige atá riachtanach a chinntiú. 





An Dualgas atá orainn i dtaca le Cothromaíocht san Earnáil 


Phoiblí agus Cearta an Duine a chomhlíonadh agus cinntiú go 
gcloíonn muid le Caighdeáin in Oifigí Poiblí. 

2. Daoine aonair a chosaint agus feasacht ar chosaint 
sonraí a chur chun cinn 


Torthaí Cuí: Go mbeidh tuiscint níos fearr ag daoine aonair ar na cearta atá acu i 
dtaca le cosaint sonraí, go mbeadh feasacht acu conas na cearta sin a éileamh ar 
a son féin agus conas aon imní atá orthu a ardú chuig an CCS nuair is gá. 


Tá sé riachtanach an úsáid a bhaintear as ár gcuid eolais a thuiscint agus a 
smachtú chun go mbeidh smacht againn ar ár saol féin. Aithníonn reachtaíocht 
chosanta sonraí é seo agus sonraítear i gCairt Bhun-Chearta an Aontais Eorpaigh 
an ceart eolas pearsanta an duine a chosaint mar bhun-cheart an duine agus, 
mar thoradh ar sin, tá caighdeán thar a bheith ard i dtaca le hoscailteacht agus 
freagracht a mbíonn muintir na hEorpa ag súil leis nuair a dhéanann 
eagraíochtaí a gcuid sonraí a phróiseáil. 


Tá mandáid ar leith ag an CCS na cearta atá ag daoine aonair teacht ar aon eolas 
pearsanta a bhaineann leo, agus a chinntiú go ndéantar an t-eolas a phróiseáil 
go cothrom, a chosaint. Tá sé riachtanach a bheith oscailte i dtaca le conas mar a 
dhéantar eolas pearsanta an duine aonair a láimhseáil. Tá muinín sna 
heagraíochtaí a úsáideann an t-eolas sin chomh riachtanach céanna. Éilítear 
ardú ar oscailteacht maidir le céard is gníomhaí ‘maith’ nó “dona” ann i dtéarmaí 
próiseála in aiseolas ó na páirtithe leasmhara ar fad. Leanfaidh an CCS ar 
aghaidh ag obair ar Chóid Chleachtais agus ar Theastais, ionas gur féidir na 
cleachtais is fearr a fhorbairt laistigh d'earnálacha, agus beidh comhlíontacht 
shoiléir le caighdeáin phróiseála agus deimhniú a thabhairt do thomhaltóirí agus 
d'eagraíochtaí níos éasca dá réir. 


Is mian leis an CCS an mhéid is mó gur féidir a bhaint amach, a bhaint amach 
don oiread daoine agus is féidir. Áirítear leis seo, ní hamháin na mílte duine a 
dhéanann teagmháil go díreach linn, ach freisin na milliúin duine nach 
ndéanann an teagmháil sin, ach go mb'fhéidir go ndearnadh na cearta sin a 
shárú orthu mar gheall ar chúinsí ar leith a bhaineann leis an gcás áirithe sin. 
Chun é seo a dhéanamh go héifeachtach agus go héifeachtúil, caithfidh an CCS 
an cur chuige i dtaca le gearáin aonair a ath-chothromú, chun a chinntiú go n- 
úsáidtear a chuid acmhainní ar bhealach chomh éifeachtach agus is féidir chun 
torthaí níos fearr a bhaint amach don líon is mó daoine. Chomh maith leis an 

obair a dhéanann an CCS chun tacú le heagraíochtaí tuiscint a fháil ar a gcuid 
riachtanas i dtaca le comhlíontacht agus le freagracht, ní mór don CCS freisin, 
aird a thabhairt ar fheasacht agus ar thuiscint dhaoine aonair ar reachtaíocht 
chosanta sonraí a ardú ionas gur féidir leo roghanna feasacha a dhéanamh i 
dtaca le cosaint sonraí agus a gcuid údaráis féin a chur i bhfeidhm faoin RGCS. 


Sa dá bhliain idir Bealtaine 2018 agus Bealtaine 2020, rinneadh breis is 80,000 
teagmháil lena oifig, agus osclaíodh 15,025 cás ar son daoine aonair dá réir.1 Bhí 
raon caoi ag formhór mór na gcásanna seo, gan ach duine amháin i gceist agus 
dírithe ar cheisteanna nach bhfuil tionchar mór fadtréimhseach acu ar chearta 
ná ar shaoirse an duine aonair. B'fhearr leis an CCS tosaíocht a thabhairt do 
chásanna a d'fhéadfaidís tionchar mór córasach a imirt ar an líon is mó daoine 
thar an tréimhse is faide, agus a chuid acmhainní fiosrúcháin a dháileadh ar an 
mbonn sin. 


Léirítear in aiseolas ó dhaoine aonair gurb é an rud atá á lorg acu go géar ná 
tuiscint níos fearr ar a gcuid cearta agus ar a gcuid teidlíochtaí, ionas gur féidir 
leo iad féin achumhachtú, gníomhaithe creidiúnacha a aithint agus an 
idirbheartaíocht a dhéanamh go muiníneach. Tríd acmhainn an CCS a chur ar fáil 
sna réimsí córasacha is mó ar féidir leo dul chun tairbhe, is féidir leis an CCS 
tionchar dearfach a imirt ar fheasacht agus ar chomhlíontacht, agus bogadh 
amach ó chóras a bhfuil go leor gearán ann, rud nach bhfuil caoithiúil ná 
tairbheach don tromlach. 


Tá sé tábhachtach a thuiscint nach bhfuil bealaí á lorg ag an CCS chun droim 
láimhe a thabhairt do ghearáin - tá bealach níos éifeachtúla á lorg, áfach, an líon 
mór gearán a fhaigheann sé gach bliain a láimhseáil, agus sin a dhéanamh ar 
bhealach a théann chun tairbhe don líon is mó daoine. De réir na tairisceana ag 
an CCS maítear go bhfuil níos mó ná bealach amháin chun cearta i dtaca le 
cosaint sonraí do dhaoine aonair a chinntiú, lena n-áirítear acmhainní a chur ar 
fáil do cheisteanna a bhfuil riosca ard ag baint leo áit ar féidir leo an tairbhe is 
mó a dhéanamh. 


Chun an toradh seo a bhaint amach, beartaíonn an CCS: 


1 CCS Éirinn 2018 - 2020 Gníomhaíocht Rialála Faoin RGCS 

Feasacht an phobail a ardú faoina gcuid cearta i dtaca le cosaint 
sonraí agus conas gur féidir leo an úsáid a bhaintear as a gcuid 
sonraí pearsanta a smachtú. 

Leas a bhaint as na meáin phríomhshrutha chun feasacht i measc 
na ndaoine ar chosaint sonraí a ardú agus a gcuid cearta faoin 
GRCS. 

Aird a thabhairt ar an tionchar a bhíonn ag cosaint sonraí ar 
ghrúpaí leochaileacha agus dul i gcomhairle le grúpaí 
abhcóideachta chun é seo a chur in iúl go cuí. 

Claonta agus téamaí a aithint laistigh de ghearáin aonair ionas gur 
féidir linn torthaí láidre comharghnó a bhaint amach. 

Dul i gcomhairle le heagrais an tsochaí shibhialta ar réimsí atá ag 
déanamh imní do dhaoine. 

Tosaíocht a thabhairt do dháileadh acmhainní an CCS ar chásanna 
a bhfuil tionchar córasach níos mó acu ar líon mór daoine. 

Treoir ar leith níos cuimsithí a fhoilsiú ar phróisis an CCS chun 
gearáin a láimhseáil - lena n-áirítear conas mar a aithnítear riosca 
córasach - sa bhliain 2022 

Athrú ar chultúr a chur chun cinn i dtreo comhlíontachta trí dhul i 
gcomhairle go forleathan le páirtithe leasmhara, ionas go 
gcinntítear cearta cosanta sonraí mar ghnás iompraíochta sa 
sochaí. 

Cumarsáid rialta le heagraíochtaí ar nósanna imeachta fiosrúchán 
agus torthaí deiridh. 

Dul i gcomhairle go cothrom le heagraíochtaí chun oscailteacht, 
muinín agus comhlíontacht a chur chun cinn. 

Forbairt ar chóid chleachtais a chur chun cinn go gníomhach agus 
teastais chun na cleachtais earnála is fearr a chumasú agus 
comhlíontacht a léiriú i dtaca le gníomhaíochtaí próiseála. 

Oibriú le ÚCS-anna eile chun forfheidhmiú daingnithe 
comhsheasmhach a thabhairt isteach ar fud na hEorpa, rud a 
dhéanfaidh cur chuige forfheidhmithe a chomhoiriúnú agus na 
critéir do rathúlacht rialála a aontú. 

3. Tosaíocht a thabhairt do pháistí a chosaint agus 
grúpaí leochaileacha eile 


Torthaí Cuí: Tugtar cosaint shonrach do pháistí agus do ghrúpaí leochaileacha, agus 
tá tuiscint níos fearr ar chearta cosanta sonraí agus ar an mbunús dlí gur féidir 
sonraí pearsanta a roinnt acu siúd a ghníomhaíonn ar a son. Cuirtear treoir ar fáil 
do pháistí agus do ghrúpaí leochaileacha eile ar bhealaí inaimsithe, ionas nach 
mbíonn bac ar eolas a aimsiú i dtaca le teanga, cumas intleachta nó fisiciúil, le baic 
airgeadais nó eile. 


Sa chomhairliúchán tosaigh de chuid an CCS ar na sprioc-thorthaí dréachta, 
d'aithin muid sonraí a bhaineann le páistí a chosaint mar toradh straitéiseach 
cuí. Ceann de na thorthaí is tábhachtaí ó chomhairliúchán atriallach an CCS le 
páirtithe leasmhara - ó na hearnálacha ard fad - ná an réimse seo a leathnú 
chun grúpaí leochaileacha go ginearálta a chur san áireamh, daoine aosta, lucht 
labhartha neamh-dhúchasacha agus iad siúd sna réimsí a bhfuil riosca ard ag 
baint leo lena n-áirítear daoine gan dídean, mar ghrúpaí a dteastaíonn 
tacaíochtaí ar leith uathu chun a gcuid cearta cosanta sonraí a dhearbhú. 


Bhí páirtithe leasmhara den tuairim go raibh cúinse riosca comhchoiteann ag 
páistí agus ag grúpaí leochaileacha: is é sin go mbraitheann siad go minic ar 
dhaoine eile chun abhcóideacht a dhéanamh ar a son. Ní shin le rá go bhfuil na 
rioscaí díreach céanna ag dul do pháistí agus do ghrúpaí leochaileacha, ach a 
aithint go bhfuil grúpaí ann laistigh den sochaí níos leithne a bhíonn faoi 
mhíbhuntáiste go minic maidir leis na baic a bhíonn ann i dtaca le féin- 
abhcóideacht. 


D'aithin lucht freagartha an chomhairliúcháin ar thorthaí sprioc-dhírithe go 
sonrach na rioscaí atá ann do pháistí agus do ghrúpaí leochaileacha eile nuair 
nach raibh na daoine féin a bhí i mbun abhcóideachta soiléir maidir leis na 
forálacha faoin reachtaíocht chosanta sonraí, go háirithe maidir le heolas a 
roinnt leis an tríú pháirtí. Luaigh an lucht freagartha cásanna a raibh cás 
díobhálach i gceist do pháistí agus do dhaoine fásta leochaileacha ar feadh 
tréimhse fada, mar go raibh castacht éagumasach i gceist maidir le conas eolas a 
roinnt, cén t-eolas ar cheart a roinnt agus cathain ar cheart é a roinnt. Tharla sé 

seo ar fad de bharr na héiginnteachta maidir le sonraí a roinnt - go háirithe i 
dtaca le toiliú. 


Tá sé d'aidhm ag an RGCS bun-cheart an AE i leith chosaint sonraí a chosaint 
agus tosca a fheabhsú do mhuintir an AE dá réir, agus ní iad a laghdú. Tá 
dualgas breise ar an CCS faoi Alt 42 den Acht um Chearta an Duine agus 
Comhionannas chun comhionannas a chur chun cinn, idirdhealú a chosc agus 
cearta an duine a chosaint dóibh siúd go léir a mbeidh tionchar ag na polasaithe 
agus ag na pleananna atá ann orthu. Tá an dá phrionsabal seo mar bhonn faoi 
obair an CCS agus athneartaithe ag an tiomantas i dtaca le comhairliúchán agus 
oideachas, ionas go mbaineann gach duine buntáiste cothrom as na forálacha i 
dtaca le dlíthe cosanta sonraí, lena n-áirítear iad siúd a dteastaíonn tacaíocht 
bhreise uathu chun a gcuid cearta a chosaint. 


Chun an toradh seo a bhaint amach, beartaíonn an CCS: 


— An chosaint ar leith a theastaíonn chun cearta páistí agus grúpaí 
leochaileacha eile a chosaint a shainmhíniú i dtaca lena gcuid sonraí 
pearsanta a chosaint, agus treoir a chur ar fáil do dhaoine aonair agus 
d'eagraíochtaí. 

— Ábhair oideachais a chur ar fáil atá réidh lena n-úsáid agus feasacht a 
ardú i dtaca leis na cearta cosanta sonraí atá ag páistí, dírithe ar 
pháistí, ar a gcuid múinteoirí, ar a gcuid tuismitheoirí agus caomhnóirí. 

— Oibriú i gcomhar le hurlabhraithe agus le saineolaithe sa réimse a 
bhaineann le cearta daoine fásta leochaileacha a chosaint agus a chur 
chun cinn, lena n-áirítear rialtóirí eile agus eagrais reachtúla. 

— Forbairt chóid chleachtais i dtaca le heolas pearsanta a bhaineann le 
páistí a phróiseáil, a chur chun cinn go gníomhach, agus eolas 
pearsanta a bhaineann le grúpaí leochaileacha eile. 

—  Mion-taighde a dhéanamh i dtaca le conas mar a théann dlíthe cosanta 
sonraí i bhfeidhm ar pháistí, go hinmheánach agus trí 
pháirtnéireachtaí taighde araon, mar shampla ar chórais dheimhnithe 
aoise a úsáid agus modhanna chun toiliú tuismitheora a fháil do 
sheirbhísí ar an idirlíon. 

— Duli gcomhairle agus páirtnéireacht a bhunú le heagrais ionadaíochta 
agus le grúpaí abhcóideachta a ghníomhaíonn ar son daoine 
leochaileacha, chun léargas a fháil uathu i dtaca leis an mbealach is 

fearr chun treoir a chur in oiriúint dá gcuid cliant, chomh maith le 
treoir dóibh siúd a bhfuil daoine leochaileacha faoina gcúram. 
Modhanna cumarsáide a athrú chun treoir fhuaime agus treoir 
léiritheach a áireamh dóibh siúd gur fearr leo teacht ar eolas ar an 
mbealach sin. 

Leanúint le hiarrachtaí an CCS soiléireacht agus comhsheasmhacht a 
thabhairt i dtaca le forfheidhmiú dlíthe cosanta sonraí, ionas gur féidir 
le rialtóirí feidhmiú go héifeachtach gan imní iomarcach. 

An bunús d'eolas a roinnt a shoiléiriú, ionas nach bhfuil daoine aonair 
faoi mhíbhuntáiste nó nach bhfuil baol orthu mar thoradh ar an 
iomarca airdill a bheith ar rialtóirí sonraí. 

Measúnú bliantúil ar iarrachtaí an CCS ag freagairt don dualgas atá air i 
dtaca le Comhionannas san Earnáil Phoiblí agus Cearta an Duine agus 
cuntas poiblí a thabhairt orthu inár dtuarascáil bhliantúil. 

4. Soiléireacht a thabhairt do pháirtithe leasmhara 


Torthaí Cuí: Leanann an CCS próisis i dtaca le gearáin a láimhseáil atá cothrom, 
neamhchlaonta agus oscailte ar bhonn tosaíochta, chun a chinntiú go roinntear a 
chuid acmhainní go comhréireach chun a chinntiú go mbeidh an tionchar is mó acu 
agus an tairbhe is mó acu ar phóirtithe leasmhara. 


Cuireann an RGCS dualgas ar údaráis chosanta sonraí roinnt feidhmeanna ar 
leith a chomhlíonadh mar rialtóirí agus tugann sé cumhachtaí suntasacha 
fiosrúcháin agus smachtbhannaí nuair a fheiceann siad gur sáraíodh an dlí. 
Áirítear sna cumhachtaí riachtanacha éifeachtacha seo, fíneáil a ghearradh ar 
eagraíochtaí ciontacha, agus tuilleadh cumhachtaí nach iad. Cé go bhfuil 
cumhachtaí ceartúcháin luaite sa RGCS, ní luaitear feidhmiú seasmhach, chun 
gur féidir é a chur in oiriúint do riachtanais éagsúla a éilíonn dlíthe na mballstát. 


Tá acmhainní teoranta ar fáil don CCS chun an mandáid forleathan a 
chomhlíonadh agus dá réir, is gá dó mion-mhachnamh a dhéanamh ar an 
mbealach is fearr chun iad a chur i bhfeidhm, chun a chinntiú nach mbíonn 
tionchar ró-mhór ag gearáin nach bhfuil tábhacht chórasach ag baint leo ar 
acmhainní an rialtóra nuair a d'fhéadfaí na hacmhainní céanna sin a úsáid do 
chásanna córasacha, rud a fheabhsóidh torthaí cosanta sonraí do roinnt daoine. 
An sprioc ná a chinntiú go roinntear acmhainní an CCS go cuí agus go 
comhréireach, ionas go ndéileáiltear le ceisteanna córasacha nó ceisteanna a 
mbíonn tionchar suntasach acu ar bhunchearta agus ar shaoirse go tráthúil agus 
nach mbíonn siad sáinnithe in ualach cásanna. 


Molann an RGCS cur chuige bunaithe ar riosca i dtaca le cosaint sonraí, chun 
torthaí feabhsaithe a bhaint amach d'ábhair sonraí ar bhealach níos tráthúla. Ar 
an mbonn seo, d'fhéadfadh an CCS, amach anseo, cur chuige comhchoiteann a 
ghlacadh i dtaca le ceisteanna córasacha a fhiosrú, seachas roinnt fiosrúchán a 
bhunú i dtaca le gearáin aonaracha faoin gceist chéanna. Tá costas ag baint le 
roinnt fiosrúchán a bhunú ag an am céanna i dtaca le ham agus le hacmhainní 
agus ní thugann sé feabhas do dhaoine aonair seachas dóibh siúd lena 
mbaineann an cás ar leith. Más féidir cearta ar leith a chosaint le cur chuige 
comhchoiteann, creideann an CCS go bhfuil sé stuama agus tapa sin a 
dhéanamh. Maidir le gearáin nach bhfuil tionchar suntasach acu ar 

bhunchearta ná ar shaoirse agus nach bhfuil córasach, tabharfaidh an CCS 
freagra cuí. 


Tuairiscíodh frustrachas agus ualach iomarcach san aiseolas ón gcomhairliúchán 
le grúpaí fócais de dhaoine aonair i measc daoine a bhrath go raibh droim 
láimhe á tabhairt ag gnólachtaí agus ag eagraíochtaí don fhreagracht a 
bhaineann le cosaint sonraí agus á seoladh ar aghaidh chuig custaiméirí. Bhraith 
páirtithe leasmhara go raibh sé de rún níos mó ag eagraíochtaí iad féin a shlánú 
in aghaidh caingne amach anseo, seachas eolas a phróiseáil i gcomhar le 
caighdeáin oscailte dhlisteanacha. 


Aithníonn muid go bhfuil fonn ar thromlach gnólachtaí agus eagraíochtaí a gcuid 
dualgas faoin RGCS a chomhlíonadh - ach nach bhfuil soiléireacht ag cuid díobh 
uaireanta maidir le conas mar a fheidhmítear na dualgais sin ar an mbealach is 
fearr - tacóidh an CCS le rialtóirí sonraí i dtaca lena gcuid iarrachtaí 
comhlíontachta, ionas go bhfuil treoir shoiléir ann maidir le tiomantais reatha 
agus amach anseo i dtaca le cosaint sonraí a chomhtháthú ina gcuid cleachtas 
ghnó. Má bhíonn breis comhlíontachta feasaigh ann, maolóidh sé dochar a 
d'fhéadfadh a bheith ann do dhaoine aonair sula dtarlaíonn sé, rud a thagann le 
mandáid an CCS cearta a chosaint do dhaoine aonair. Chomh maith lena gcuid 
tacaíochtaí d'eagraíochtaí, áfach, agus nuair is gá, cuirfidh an CCS 
smachtbhannaí orthu siúd a sháraíonn an dlí maidir le cosaint sonraí, agus 
déanfar é ar bhealach atá éifeachtach, cóir agus athchomhairleach. Le meascán 
tomhaiste de na bearta crua agus éadrom rialála seo, déanfaidh an CCS an 
tábhacht bhunúsach a bhaineann le freagracht do rialtóirí sonraí faoin RGCS a 
dhaingniú. 


Chun an toradh seo a bhaint amach, beartaíonn an CCS: 


— Tosaíocht a thabhairt do dháileadh acmhainní an CCS ar 
chásanna a bhfuil tionchar córasach níos mó acu ar líon mór 
daoine. 

— Rialáil ar bhealach cothrom, neamhchlaonta agus oscailte. 

— Cumhachtaí ceartúcháin a úsáid go cuí - lena n-áirítear 
fíneálacha, más cuí - chun iompraíocht a athrú agus cultúr 
comhlíontachta níos fearr maidir le cosaint sonraí a chruthú. 

Fadbhreathnaitheacht teicneolaíochta an CCS a choinneáil agus 
a fheabhsú, chun a chinntiú gur féidir leis rialáil go héifeachtach 
amach anseo, mar fhreagra ar theicneolaíochtaí atá ag athrú go 
tapa. 

Polasaí Teicneolaíochta ar leith a fhorbairt agus a fhoilsiú chun 
riachtanais theicneolaíochta an stáit amach anseo a mheas - 
bunaithe ar dhaoine agus ar innealra araon - den CCS. 

Oibriú leis an BECS chun nósanna imeachta comhsheasmhacha 
a fhorbairt don chóras CEMI agus na méadrachtaí a chruthaíonn 
sé a fheabhsú. 

Cumarsáid rialta le heagraíochtaí ar nósanna imeachta 
fiosrúchán agus torthaí deiridh. 

Dul i gcomhairle go cothrom le heagraíochtaí chun oscailteacht, 
muinín agus comhlíontacht a chur chun cinn. 

An raon atá ag an líonra OCS-anna de chuid an CCS a leathnú 
chun a chinntiú go dtugtar oibrithe neamh-ainmnithe cosanta 
sonraí - a bhfuil ceannaireacht chomhlíontachta á tabhairt acu 
laistigh dá gcuid eagraíochtaí - isteach sa Líonra. 

Oibriú le CPS-anna eile chun forfheidhmiú daingnithe 
comhsheasmhach a thabhairt isteach ar fud na hEorpa, rud a 
dhéanfaidh cur chuige forfheidhmithe a chomhoiriúnú agus na 
critéir do rathúlacht rialála a aontú. 

5. Tacú le heagraíochtaí agus comhlíontacht a chothú 


Torthaí Cuí: Tá gnólachtaí agus eagraíochtaí beaga agus móra ar an eolas agus iad 
freagrach as a gcuid gníomhaíochtaí próiseála sonraí agus tá soiléireacht agus 
comhsheasmhacht ann i dtaca le smachtbhannaí agus le gníomhaíochtaí 
forfheidhmithe. 


Ceann de na fáthanna a rinneadh an RGCS a fhorbairt ná chun cinnteacht agus 
comhsheasmhacht dhlíthiúil a chinntiú d'eagraíochtaí a dhéanann sonraí 
pearsanta a phróiseáil - go páirteach nó go hiomlán. Bhí sé mar aidhm ag an 
gcinnteacht faoi dhualgais, dá réir, iarrachtaí tráchtála amach anseo a éascú a 
bheadh comhlíontach, freagrach agus i gcomhar le caighdeáin chomhoiriúnaithe 
cosanta sonraí. 


Ach, mar gheall gur bunaíodh reachtaíocht chomhoiriúnaithe i dtaca le cosaint 
sonraí gan creatlach comhoiriúnaithe forfheidhmithe, tá roinnt neamh- 
chomhsheasmachtaí míthuisceana ann dá réir i dtaca le céard is rialáil 
thioncharach ann. Tá claonadh ann uaireanta fíneáil achomhcheangail le rath 
rialála agus fíneálacha a úsáid chun éifeachtúlacht a mheas. Sna freagraí a 
fuarthas ó pháirtithe leasmhara, ba é seo ceann de na réimsí a raibh éagsúlacht 
tuairimíochta ann. Thacaigh daoine aonair le fíneálacha móra má sháraítear 
dlíthe cosanta sonraí (rinne roinnt freagróirí idirdhealú idir chiontóirí don chéad 
uair agus ciontóir a rinne cheana é, gan lamháltas ar bith don dara ceann) agus 
theastaigh cur chuige bunaithe ar riosca ó fhreagróirí ón earnáil thionsclaíochta, 
ionas go gcuirfí smachtbhannaí níos géire ar fhaillí d'aon ghnó nó ar shárú d'aon 
ghnó. 


Tá na huirlisí ‘crua forfheidhmithe’, mar a thugtar orthu, agus smachtbhannaí ar 
fáil don rialtóir, ach ní hiad amháin atá mar chuid den ról rialacháin. Síneann sé 
sin níos faide ná smachtbhannaí a chur i bhfeidhm chun athrú ar chur chuige 
cultúrtha maidir le cosaint sonraí go dtí leas an phobail ina iomláine a áireamh. 
Déantar é seo trí chomhairliúchán leitheadach - rud nach léiríonn drogall rialála, 
ach a aithníonn go dtiocfaidh feabhas ar éifeachtúlacht i dtaca le cosaint sonraí 
má dhéantar am agus iarracht a infheistiú i gcultúr comhlíontachta a fhorbairt. 
Tá an CCS tiomanta an raon iomlán uirlisí rialála atá ar fáil dó a úsáid - lena n- 
áirítear fíneálacha - chun an cultúr comhlíontachta sin a chruthú. 

Tá sé seo fíor freisin i gcásanna ina bhfeidhmíonn an CCS mar an Údarás 
Ceannais Maoirseachta d'fhiosrúcháin tras-teorainn, áit gur gá dó na téarmaí 
tagartha a bhaineann lena chuid fiosrúchán a shocrú sa chaoi is go gcinnteofar 
gur féidir toradh a bhaint amach ar deireadh laistigh de choinníollacha an dlí. 
Aithníonn muid go gciallaíonn an raon tíreolaíochta agus feidhmiúcháin a 
bhaineann le cuid d'ár gcuid aonáin rialála go bhfuil na torthaí ar ár gcuid 
fiosrúchán ilnáisiúnta ábhartha go díreach le CPS-anna eile, mar atá leis na 
hoibríochtaí tras-teorainn ar fad. Leanfaidh an CCS air a gcuid fiosrúchán a 
reáchtáil ar bhealach cothrom agus oscailte, de réir an neamhspleáchais a 
shonraítear dó i dtéarmaí an RGCS, agus i gcomhar lena chuid dualgas faoin dlí. 
Oibreoidh sé freisin leis na Coimisinéirí Cosanta Sonraí eile ag leibhéal an BECS 
chun cumarsáid a fheabhsú faoi raon na bhfiosrúchán de chuid an CCS agus, go 
háirithe, chun soiléireacht a bhaint amach ionas gur féidir le hoibríochtaí faoi 
Airteagal 60 dul ar aghaidh gan stró agus torthaí a bhaint amach do gach páirtí 
leasmhar ar bhealach níos tráthúla. 


Beidh treoir agus comhairliúchán le heagraíochtaí cinniúnach chun freagracht a 
chothú agus chun cultúr maidir le comhlíontacht i dtaca le cosaint sonraí go 
ginearálta a chur chun cinn. Is uirlisí rialála ann féin iad, agus níor cheart iad a 
mheas faoina luach mar go gceaptar go bhfuil siad 'níos éadroime' ná 
smachtbhannaí díreacha. Is féidir le cothú comhlíontachta - seachas 
smachtbhannaí a ghearradh go siarghabhálach agus go haontaobhach - torthaí 
níos fearr a bhaint amach do na páirtithe leasmhara ar fad. Is rialachán é an 
RGCS atá bunaithe ar riosca agus, mar a léiríodh sna freagraí inár 
gcomhairliúchán, is é an cur chuige bunaithe ar riosca maidir le smachtbhannaí 
an modh is mó a bhfuil tóir air freisin chun na cumhachtaí seo a chur i 
bhfeidhm. Tabharfaidh an CCS tosaíocht d'ionchúiseamh, smachtbhannaí 
agus/nó fíneáil a chur ar na sáruithe sin atá mar thoradh ar rún faillíoch, coiriúil 
nó d'aon ghnó. 


Chun an toradh seo a bhaint amach, beartaíonn an CCS: 


— Gníomhaíochtaí éifeachtacha rialála a leanúint a bhaineann leas as an 
raon iomlán de bhearta ceartúcháin, curtha i bhfeidhm go cuí, chun rialáil 
go héifeachtach in earnáil atá ag athrú go tapa. 

— Rialáil ar bhealach cothrom, neamhchlaonta agus oscailte. 


23 


Cumhachtaí ceartúcháin a úsáid go cuí chun iompraíocht a athrú agus 
cultúr comhlíontachta níos fearr maidir le cosaint sonraí a chruthú. 

Athrú ar chultúr a chur chun cinn i dtreo comhlíontachta trí dhul i 
gcomhairle go forleathan le páirtithe leasmhara, ionas go gcinntítear 
cearta cosanta sonraí mar ghnás maidir le cleachtais ghnó. 
Fadbhreathnaitheacht teicneolaíochta an CCS a choinneáil agus a 
fheabhsú, chun a chinntiú gur féidir leis rialáil go héifeachtach amach 
anseo, mar fhreagra ar theicneolaíochtaí atá ag athrú go tapa. 

Leanúint ar chóid chleachtais a chur chun cinn go gníomhach agus 
teastais chun na cleachtais earnála is fearr a chumasú agus comhlíontacht 
a léiriú i dtaca le gníomhaíochtaí próiseála. 

Treoir léiritheach a chruthú maidir leis an raon a shocrú d'fhiosrúcháin 
mhóra agus d'fhiosrúcháin bheaga. 

Dul i gcomhairle le reachtaíocht reatha - agus amach anseo - a thagann 
trasna ar RGCS, le haitheantas go mbíonn eagraíochtaí ag streachailt 
uaireanta le dualgais chomhlíontachta a réiteach faoi reachtaíochtaí 
iomadúla. 

Cumarsáid réamhghníomhach le húdaráis mhaoirseachta eile de chuid an 
BECS ar cheisteanna a thagann chun cinn. 

Dul i gcomhairle le húdaráis chosanta sonraí lasmuigh den LEE chun na 
difríochtaí maidir le dlíthe cosanta sonraí a thuiscint agus na himpleachtaí 
a bhíonn acu. 

Oibriú i gcomhar le dreamanna eile ar iarrachtaí comhoibrithe 
idirnáisiúnta. 

Rannpháirtíocht ag comhdhálacha agus imeachtaí eile ionas go gcuirtear 
ár gcur chuige rialála in iúl agus go tuigtear é. 

Cásanna samplacha mionsonraithe d'ár gcuid cinntí a fhoilsiú ar bhealach 
inaimsithe ionas go bhfuil creatlach tagartha ag rialtóirí agus tograí nua á 
bpleanáil. 

Tosíocht a thabhairt do threoir a fhorbairt do mhicrea-fhiontraíocht, 
d'fhiontraíocht bheag agus d'fhiontraíocht ar mheán-mhéid. 

Oibriú le OCS-anna chun feasacht a ardú agus an tionchar atá ag an ról 
atá acu. 

Dul i gcomhairle go comhsheasmhach agus go hatriallach le gnólachtaí 
agus le heagrais ionadaíochta chun muinín a chothú agus comhlíontachta 
ardú. 

— Athbhreithniú rialta agus ár gcuid tosaíochtaí maoirseachta agus 
forfheidhmithe a chur in iúl. 

Conclúid 


Bhí misneach ag an CCS mar gheall ar líon agus ar éagsúlacht na bhfreagraí a fuair an 
Comhairliúchán ar an Dréacht-Straitéis. Bhí an machnamh a rinneadh agus tuairimí a 
léiríodh - lena n-áirítear malairt smaointeoireachta - ina chuidiú mór chun an Straitéis 
Rialála seo a chur i gcrích, a thiocfaidh i bhfeidhm ar an 1 Eanáir 2022. 


Mar a dúradh cheana, tá leithead na gcúramaí atá ag an CCS chomh leathan sin nach 
féidir a sheachaint ach go mbeidh páirteanna agus fo-pháirteanna de na cúramaí sin a 
bhfuil baint níos mó acu le hearnáil amháin seachas ceann eile. An dúshlán atá roimh 
an CCS ná an imní sin a réiteach agus an bealach chun cinn a aimsiú atá cothrom do 
chách, forásach agus - ar deireadh - indéanta. 


Ba mhaith leis an CCS buíochas a ghabháil leis na rannpháirtithe a chuir an trioblóid 
orthu féin a gcuid tuairimí a roinnt i dtaca le cur chuige rialála an CCS amach anseo. 


Tá muid ag an CCS ag súil le haidhmeanna na Straitéise Rialála seo a chur i bhfeidhm 
agus tuilleadh a chur ar fáil ar mhaithe le tuilleadh sna chéad chúig bhliana eile. 

An Coimisiún um 
Chosaint Sonraí 
Data Protection 
Commission 





